﻿Hei!
I denne videoen skal du få informasjon om hva en gjeldsordning er, -
- hva som er krav, og hvordan du søker.
En gjeldsordning er en avtale mellom deg, og de du skylder penger.
En såkalt kreditor.
Avtalen går ut på at du betaler ned på det du skylder "etter evne”, -
- i en angitt periode.
Normalt er en slik periode 5 år eller mer.
«Etter evne» vil si at du betaler av overskuddet i økonomien din, -
- etter at utgifter til å bo og leve for, er trukket fra den inntekten du har.
Det vil derfor bli satt opp et budsjett for deg, -
- basert på dine inntekter og dine utgifter til bo- og livsopphold.
Har du overskudd skal dette fordeles til kreditorene.
Han du underskudd vil det ikke bli noe til fordeling, -
- og du betaler ikke til kreditorene.
Før du kan søke om gjeldsordning, -
- må du selv ha prøvd å komme til enighet med kreditorene.
Dette er bestemt i loven, -
- og er noe du kan gjøre selv.
Du kan også få hjelp av en gjeldsrådgiver på ditt lokale NAV kontor, -
- hvis du ønsker det.
Hvis du ikke kommer til enighet med kreditorene, -
- kan du søke om gjeldsordning.
Søknaden sender du til namsmannen, -
- som er en del av det lokale politiet på de fleste steder i Norge.
Sammen med søknaden sender du opplysninger om hvem du skylder penger til, -
- hva du tjener, -
- hva du bruker penger på, -
- og andre ting som kan ha betydning for saken.
Du kan sende opplysninger som vedlegg til søknaden.
Namsmannen skal først vurdere om du fyller vilkårene for å få gjeldsordning.
I vurderingen blir det tatt hensyn til din alder, -
- arbeidserfaring, -
- utdanning, -
- fremtidige inntektsmuligheter, -
- gjeldens størrelse, -
- din familiesituasjon og årsaken til gjeldsproblemene.
Fyller du vilkårene til å få gjeldsordning blir det åpnet gjeldsforhandlinger, -
- og namsmannen informerer de du skylder penger om dette.
Namsmannen hjelper deg videre med å lage et forslag til en frivillig gjeldsordning, -
- som sendes til de du skylder penger til.
Klarer dere ikke å bli enige om en frivillig ordning, -
- kan du kreve en tvungen ordning.
Det er da retten som avgjør om du får gjeldsordning eller ikke.
Når perioden med gjeldsordning er over, er du som hovedregel gjeldfri.
Dette er uavhengig av om du faktisk har hatt penger til å betale kreditorene.
Da blir resten av gjelden som inngår i gjeldsordningen slettet.
Unntak er gjeld som er sikret med pant i bolig, -
- eller gjeld du har opparbeidet etter at du fikk innvilget gjeldsordningen.
På nav.no/økonomi og Politiet.no, ligger mer informasjon om gjeldsordningen.
Hva som er krav, og hvordan du søker.
Lykke til!